Source: https://www.trencianskejastrabie.sk/vzn-o-poplatku-za-znecistovanie-ovzdusia-malymi-zdrojmi-n-uzemi-obce-trencianske-jastrabie-2017-2-2017-vzn/mid/399005/.html
Timestamp: 2019-09-15 12:33:28+00:00

Document:
VZN o poplatku za znečisťovanie ovzdušia malými zdrojmi na území obce Trenčianske Jastrabie
Účinnosť: 17.10.2017
o poplatku za znečisťovanie ovzdušia malými zdrojmi
na území obce Trenčianske Jastrabie
Obecné zastupiteľstvo v Trenčianskom Jastrabí na základe prenesenej pôsobnosti podľa § 6 ods. 2 č.102/2010, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov, podľa § 2 ods.2 a § 6 ods. 4 a 5 zákona č. 401/1998 o poplatkoch za znečisťovanie ovzdušia schválilo toto všeobecne záväzné nariadenie.
Obecné zastupiteľstvo v Trenčianskom Jastrabí ruší VZN č.3/2013 a vydáva pre územie obce Trenčianske Jastrabie VZN č. 2/2017 o poplatku za znečisťovanie ovzdušia malými zdrojmi.
Toto všeobecne záväzné nariadenie (ďalej len VZN):
vymedzuje základné pojmy, práva a povinnosti právnických a fyzických osôb oprávnených na podnikanie, pri ochrane ovzdušia na území obce Trenčianske Jastrabie,
Základné pojmy pre potreby tohto VZN ustanovuje § 2, § 3 zákona č. 137/2010 o ovzduší
Povinnosti prevádzkovateľov malých zdrojov znečistenia ustanovuje §16 a §17 zákona 137/2010 o ovzduší.
Vydáva súhlas na povoľovanie stavieb malého zdroja vrátane ich zmien a na ich užívanie.
Kontroluje dodržiavanie povinnosti prevádzkovateľom malých zdrojov znečisťovania.
Ukladá prevádzkovateľom malých zdrojov znečisťovania, ktorí neplnia povinnosti uložené im zákonom o ovzduší a ďalšími všeobecne platnými právnymi predpismi, opatrenia na nápravu.
Ukladá prevádzkovateľom malých zdrojov znečisťovania za porušenie právnych povinností pokuty.
Môže nariadiť obmedzenie alebo zastavenie prevádzky malého zdroja znečisťovania ovzdušia.
Môže ustanoviť všeobecne záväzným nariadením zóny s obmedzením prevádzky mobilných zdrojov znečisťovania.
Vydáva súhlas na vykonanie činnosti uvedených v zozname, ktoré ministerstvo uverejňuje vo vestníku.
Vydáva súhlas na zmeny používaných palív a surovín, na zmeny technologických zariadení malých zdrojov, na zmeny ich využívania a na ich prevádzku po vykonaných zmenách.
1. Správcom poplatku za znečisťovanie ovzdušia prevádzkovateľmi malých zdrojov znečisťovania je obec Trenčianske Jastrabie.
2. Obec rozhoduje o výške poplatku právnickej a fyzickej osoby, ktorá prevádzkuje malý zdroj znečisťovania ovzdušia.
3. Na konanie o poplatku za znečisťovanie ovzdušia sa vzťahuje zákon č. 71/1967 Z. z. o správnom konaní a zákon č. 401/1998 Z. z. o poplatkoch za znečisťovanie ovzdušia v znení neskorších predpisov.
Povinnosťou platiť poplatky za malé zdroje znečistenia ovzdušia sa vzťahuje na prevádzkovateľov malých zdrojov znečistenia, ktorí sú právnickou alebo fyzickou osobou oprávnenou na podnikanie.
Prevádzkovatelia malých zdrojov znečistenia sú povinní oznamovať každoročne do 15.februára na Obecnom úrade v Trenčianskom Jastrabí za každý malý zdroj znečisťovania ovzdušia spotrebu palív a surovín, z ktorých znečisťujúce látky vznikajú a ďalšie údaje potrebné na zistenie množstva a škodlivosti znečisťujúcich látok vypustených do ovzdušia za uplynulý rok, najmä o druhu a kvalitatívnych ukazovateľoch palív a surovín, o počte prevádzkových hodín. (Vzor oznámenia je prílohou č.1 tohto VZN)
3. Poplatková ani oznamovacia povinnosť sa nevzťahuje na:
Technologické celky obsahujúce stacionárne zariadenia na spaľovanie palív s nainštalovaným súhrnným menovitým tepelným príkazom do 0,3 MW.
a) Spaľovanie hnedého uhlia, čiernouhoľ, prachu a kalu 3 € za 1 t spáleného uhlia
b) Spaľovanie čierneho uhlia a koksu 2 € za 1 t spáleného uhlia a koksu
c) Spaľovanie nafty 2 € za 1 t spálenej nafty
d) Spaľovanie ľahkého a vykurovacieho oleja 2 € za 1 t spáleného oleja
e) Spaľovanie dreva 0,50 € za 1 m3 spáleného dreva
f) Spaľovanie bioplynu 3 € za 10 000 m3 spáleného bioplynu
g) Spaľovanie zemného plynu 10 € za každých začatých 10 000 m3 spáleného zemného plynu
Skládky odpadov, materiálov, palív, surovín /dočasné a trvalé/ a iné plochy, pri ktorých
dochádza k znečisťovaniu ovzdušia 0,03 € za 1m3 plochy
Skládky nebezpečných odpadov /dočasné a trvalé/ a iné plochy 0,33 € za 1m2 plochy
Chov hospodárskych zvierat:
hovädzí dobytok 8 € za každých začatých 10 kusov hovädzieho dobytka
ošípané, ovce 4 € za každých začatých 10 ošípaných a oviec
hydina 3 € za každých začatých 20 kusov hydiny
Priemyselné spracovanie dreva :
mechanické spracovanie kusového dreva: 3 € za každých začatých 10 m3 spracovaného dreva
povrchové úpravy a opravy náterov s použitím laku, farieb, napúšťanie, lepenie, laminovanie, nanášanie náterov, impregnácia 0,20 € za každý kg použitej farby, laku, organizačných rozpúšťadiel
Výpočet a vyrubenie poplatku
Poplatok sa vypočíta podľa skutočne vykázanej spotreby za obdobie jedného kalendárneho roka.
Vypočítaný poplatok sa zaokrúhľuje na desať centov smerom nadol.
Poplatok pod 3 € sa nevyrubuje.
Prevádzkovateľ malého zdroja pozostáva zo súčtu poplatkov za všetky ním prevádzkované zdroje znečisťovania v obci .
Prevádzkovateľ malého zdroja znečisťovania platí poplatok na základe rozhodnutia obce o určení poplatku.
Ročný poplatok sa platí :
do 166 € jednorázovo
nad 166 € do 332 € v dvoch polročných splátkach
nad 332 € do 663,87 € v štyroch štvrťročných splátkach.
Poplatok je splatný do 15 dní odo dňa nadobudnutia právoplatnosti rozhodnutia.
Pokuty za nedodržanie zákona môže uložiť obec prevádzkovateľovi malého zdroja v zmysle § 30 zákona č. 137/2010.
Po zániku zdroja znečistenia je prevádzkovateľ povinný zaplatiť okrem poplatku určeného podľa skutočnosti uplynulého roka aj poplatok za to obdobie kalendárneho roka, v ktorom znečisťoval ovzdušie, než došlo k zániku malého zdroja. Za tým účelom oznámi zánik do 15 dní na obecný úrad, vrátane údajov potrebných pre určenie výšky poplatku. Poplatok platí prevádzkovateľ podľa rozhodnutia obce Trenčianske Jastrabie.
Poplatok a sankcie pri neplnení povinnosti sú príjmom obce Trenčianske Jastrabie.
Toto VZN č. 2/2017 o ovzduší a poplatkoch za znečisťovanie ovzdušia malým zdrojom znečisťovania ovzdušia schválilo obecné zastupiteľstvo obce Trenčianske Jastrabie na svojom zasadnutí dňa 28.9.2017 uznesením č.87/2017.
(146.9 kB)Príloha k VZN 2/2017
8223287

References: § 6
 § 2
 § 6
 § 2
 § 3
 §16
 §17
 § 30